CELEX: C2004/094/01
Language: el
Date: 2004-04-17 00:00:00
Title: Απόφαση του Δικαστηρίου (δεύτερο τμήμα) της 4ης Μαρτίου 2004 — Στις συνεκδικαζόμενες υποθέσεις C-19/01, C-50/01 και C-84/01 (αίτηση του Tribunale di Pisa για την έκδοση προδικαστικής αποφάσεως): Istituto nazionale della previdenza sociale (INPS) κατά Alberto Barsotti κ.λπ., Milena Castellani κατά Istituto nazionale della previdenza sociale (INPS), Istituto nazionale della previdenza sociale (INPS) κατά Anna Maria Venturi

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/1
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (δεύτερο τμήμα)
   της 4ης Μαρτίου 2004
   Στις συνεκδικαζόμενες υποθέσεις C-19/01, C-50/01 και C-84/01 (αίτηση του Tribunale di Pisa για την έκδοση προδικαστικής αποφάσεως): Istituto nazionale della previdenza sociale (INPS) κατά Alberto Barsotti κ.λπ., Milena Castellani κατά Istituto nazionale della previdenza sociale (INPS), Istituto nazionale della previdenza sociale (INPS) κατά Anna Maria Venturi (1)
   
   (Κοινωνική πολιτική - Προστασία των εργαζομένων σε περίπτωση αφερεγγυότητας του εργοδότη - Οδηγία 80/987/ΕΟΚ - Περιορισμός της υποχρεώσεως των οργανισμών εγγυήσεως προς πληρωμή - Ανώτατο όριο για την εγγύηση πληρωμής - Προκαταβολές καταβληθείσες από τον εργοδότη - Κοινωνικός σκοπός της οδηγίας)
   (2004/C 94/01)
   Γλώσσα διαδικασίας: η ιταλική
   Στις συνεκδικαζόμενες υποθέσεις C-19/01, C-50/01 και C-84/01, με αντικείμενο αιτήσεις του Tribunale di Pisa (Ιταλία), του Tribunale di Siena (Ιταλία), καθώς και του Corte suprema di cassazione (Ιταλία), αντιστοίχως, με τις οποίες ζητείται, στο πλαίσιο των διαφορών που εκκρεμούν ενώπιον των αιτούντων δικαστηρίων μεταξύ Istituto nazionale della previdenza sociale (INPS) και Alberto Barsotti κ.λπ. (C-19/01), μεταξύ Milena Castellani και Istituto nazionale della previdenza sociale (INPS) (C-50/01), μεταξύ Istituto nazionale della previdenza sociale (INPS) και Anna Maria Venturi (C-84/01), η έκδοση προδικαστικής αποφάσεως ως προς την ερμηνεία της οδηγίας 80/987/ΕΟΚ του Συμβουλίου, της 20ής Οκτωβρίου 1980, περί προσεγγίσεως των νομοθεσιών των κρατών μελών σχετικά με την προστασία των μισθωτών σε περίπτωση αφερεγγυότητας του εργοδότη (ΕΕ ειδ. έκδ. 05/004, σ. 35), το Δικαστήριο (δεύτερο τμήμα), συγκείμενο από τους Β. Σκουρή, προεδρεύοντα του δευτέρου τμήματος, R. Schintgen και N. Colneric (εισηγήτρια), δικαστές, γενική εισαγγελέας: C. Stix-Hackl, γραμματέας: L. Hewlett, κύρια υπάλληλος διοικήσεως, εξέδωσε στις 14 Μαρτίου 2004 απόφαση με το ακόλουθο διατακτικό:
   Τα άρθρα 3, παράγραφος 1, και 4, παράγραφος 3, πρώτο εδάφιο, της οδηγίας 80/987/EOK του Συμβουλίου, της 20ής Οκτωβρίου 1980, περί προσεγγίσεως των νομοθεσιών των κρατών μελών σχετικά με την προστασία των μισθωτών σε περίπτωση αφερεγγυότητος του εργοδότη, έχουν την έννοια ότι δεν επιτρέπουν σε κράτος μέλος να περιορίσει την υποχρέωση πληρωμής που υπέχουν οι οργανισμοί εγγυήσεως σε ποσό που να καλύπτει τις στοιχειώδεις ανάγκες των οικείων εργαζομένων και από το οποίο έχουν αφαιρεθεί οι πληρωμές στις οποίες προέβη ο εργοδότης κατά τη διάρκεια της καλυπτόμενης από την εγγύηση περιόδου.
   
      (1)  ΕΕ C 79 της 10.3.2001
   
   
      ΕΕ C 95 της 24.3.2001
   
   
      ΕΕ C 118 της 21.4.2001